Γεγονότα Φεβρουαρίου 2025

Παρατίθεται παρακάτω σημαντικά **γεγονότα** απ' όλο τον κόσμο που συνέβησαν το μήνα Φεβρουάριο του 2025, συνοδευόμενα από τις πηγές μέσω των οποίων μεταδόθηκαν.

## 1 Φεβρουαρίου
**Πόλεμος και επιθέσεις**
*Τουλάχιστον 56 άνθρωποι σκοτώνονται και άλλοι 158 τραυματίζονται από οβίδες των Δυνάμεων Ταχείας Υποστήριξης (RSF) στην αγορά Σαμπρέιν στο Ομντουρμάν του Χαρτούμ του Σουδάν. (Arab News Pakistan) (LBC Group)

**Επιχειρήσεις και οικονομία**
*Εμπορικός πόλεμος λόγω Τραμπ
**Ο πρόεδρος των Ηνωμένων Πολιτειών Ντόναλντ Τραμπ υπογράφει εκτελεστικό διάταγμα με το οποίο επιβάλλει δασμό 25% σε αγαθά από τον Καναδά και το Μεξικό. (NBC News)
**Ο πρωθυπουργός του Καναδά Τζάστιν Τριντό ανακοινώνει ανταποδοτικό δασμό 25% σε όλα τα αμερικανικά αγαθά μετά το πρόσφατο εκτελεστικό διάταγμα του Τραμπ. (NBC News)
**Η πρόεδρος του Μεξικού Κλαούντια Σέινμπαουμ ανακοινώνει δασμούς 25% στις αμερικανικές εισαγωγές σε αντίποινα για τους δασμούς του Τραμπ στη χώρα. (Reuters)

## 2 Φεβρουαρίου
**Τέχνες και πολιτισμός**
*67η απονομή βραβείων Γκράμμυ
**Για 67η χρονιά απονέμονται τα Βραβεία Grammy με το τραγούδι του Κέντρικ Λάμαρ  "Not Like Us" κέρδισε και τα πέντε βραβεία για τα οποία ήταν υποψήφιο, συμπεριλαμβανομένων των κατηγοριών: Τραγούδι της Χρονιάς και Δίσκος της Χρονιάς. Το άλμπουμ *[[Cowboy Carter]]* της Beyoncé κερδίζει το Grammy για το Αλμπουμ της χρονιάς, ενώ ο Τσάπελ Ρόουν κερδίζει το Grammy για τον καλύτερο νέο καλλιτέχνη.(''Los Angeles Times'') (''USA Today'') (''The Hollywood Reporter'')

**Καταστροφές και δυστυχήματα**
*Καταγράφονται δεκάδες μικροσεισμικές δονήσεις στην ευρύτερη περιοχή μεταξύ Σαντορίνης, Αμοργού και Ανάφης. (Dnews)

**Πολιτική και εκλογές**
*Διαδηλώσεις κατά του Ντόναλντ Τραμπ
**Χιλιάδες διαδηλωτών διαμαρτύρονται κατά των μαζικών απελάσεων παράτυπων μεταναστών από την κυβέρνηση Τραμπ στο κέντρο του Λος Άντζελες της Καλιφόρνια, μπλοκάροντας τον αυτοκινητόδρομο του Χόλιγουντ. (CBS News)

## 3 Φεβρουαρίου
**Πόλεμος και επιθέσεις**
*Σύγκρουση στο Κίβου
**Η αντάρτικη Συμμαχία του Ποταμού Κονγκό, η οποία περιλαμβάνει το M23, ανακοινώνει κατάπαυση του πυρός που θα τεθεί σε ισχύ την επόμενη ημέρα. Η κυβέρνηση της ΛΔ Κονγκό ζητά διεθνείς κυρώσεις κατά της Ρουάντα. (Reuters) (Reuters)
*Ισραηλινή επιδρομή στην Τζενίν το 2025
**Τουλάχιστον 70 Παλαιστίνιοι έχουν σκοτωθεί από τα Ισραηλινά στρατεύματα από τις αρχές του έτους στην κατεχόμενη Δυτική Όχθη, εκ των οποίων τριάντα οκτώ σκοτώθηκαν στην Τζενίν. (Al Jazeera)
*Συριακός εμφύλιος πόλεμος
**Μια βόμβα σε αυτοκίνητο σκοτώνει τουλάχιστον 20 άτομα και αφήνει άλλα 15 τραυματισμένα στην Μανμπίτζ της Συρίας. Τα περισσότερα από τα θύματα ήταν γυναίκες εργάτριες γης, σύμφωνα με τις τοπικές αρχές. (BBC News) (AP)

**Καταστροφές και δυστυχήματα**
*Σεισμική ακολουθία στις Κυκλάδες (2025)
** Οι σεισμοί στη ευρύτερη περιοχή μεταξύ Σαντορίνης, Αμοργού και Ανάφης συνεχίζονται ασταμάτητα και φτάνουν τους 200 σε αριθμό. (Naftemporiki)

**Πολιτική και εκλογές**
*Ο Μπαρτ ντε Βεβέρ ορκίζεται ως ο νέος πρωθυπουργός του Βελγίου έπειτα από την τελική συμφωνία που επιτεύχθηκε μεταξύ  του N-VA, CD&V, Vooruit, MR και Les Engagés. Ο De Wever γίνεται ο πρώτος Φλαμανδός εθνικιστής που γίνεται πρωθυπουργός. (''The Guardian'')

## 4 Φεβρουαρίου
**Πόλεμος και επιθέσεις**
*Πόλεμος στη Γάζα το 2025
**Ο Αμερικανός πρόεδρος Τραμπ ανακοινώνει ένα σχέδιο όπου οι ΗΠΑ θα επιδίωκαν τη «μακροπρόθεσμη ιδιοκτησία» της Γάζας και ότι οι Ένοπλες Δυνάμεις των Ηνωμένων Πολιτειών θα ήταν υπεύθυνες για την ανάπλαση της Γάζας σε «Ριβιέρα της Μέσης Ανατολής» για «τους ανθρώπους του κόσμου». Ο Τραμπ λέει επίσης ότι οι Παλαιστίνιοι δεν θα έχουν άλλη επιλογή από το να εγκαταλείψουν το έδαφος.(Reuters) (''The Guardian'') (AP)

**Τέχνες και κουλτούρα**
*Ο 49ος Ιμάμης των Νιζαριτών Αγά Χαν Δ΄ πεθαίνει σε ηλικία 88 ετών. Ο γιος του πρίγκιπας Ραχίμ Αλ-Χουσεϊνί θα τον διαδεχθεί ως Αγά Χαν Ε΄. (AP). 

**Καταστροφές και δυστυχήματα**
*Ανασύρονται από τον ποταμό Πότομακ τα λείψανα όλων των 67 ατόμων που σκοτώθηκαν μετά τη σύγκρουση δύο αεροσκαφών κοντά στην Ουάσινγκτον των ΗΠΑ. (AP)

**Νόμος και έγκλημα**
*Έντεκα άνθρωποι σκοτώνονται και έξι τραυματίζονται σε μαζική δολοφονία στο σχολείο Ρισμπέρσγκα ένα δημοτικό κέντρο εκπαίδευσης ενηλίκων στο Ερεμπρού της Σουηδίας.  (BBC News) (SVT) (''The Guardian'')

## 5 Φεβρουαρίου
**Πόλεμος και επιθέσεις**
*Μια φονική μάχη μεταξύ των Δυνάμεων Ασφαλείας της Πούντλαντ και του Ισλαμικού Κράτους έχει ως αποτέλεσμα τη θανάτωση 57 ξένων μαχητών στην περιοχή Νταρίν της περιφέρειας Μπάρι στην Πούντλαντ. (Garowe Online)

**Τέχνες και πολιτισμός**
*Ο Ραχίμ αλ-Χουσεϊνί ανακηρύσσεται Αγά Χαν Ε΄ και 50ός Ιμάμης του Νιζαριτών Ισμαηλιτών διαδεχόμενος τον εκλιπόντα πατέρα του πρίγκιπα Καρίμ Αγά Χαν (Αγά Χαν Δ΄). (BBC News)

**Καταστροφές και ατυχήματα**
*Πυρκαγιά σε ισλαμικό σχολείο στην Καούρα Ναμόντα της πολιτείας Ζαμφάρα στη Νιγηρία σκοτώνει τουλάχιστον 17 άτομα. (BBC News)

**Νόμος και έγκλημα**
*Η πρώτη πτήση που μεταφέρει απελαθέντες από τις Ηνωμένες Πολιτείες «υψηλής απειλής» φτάνει στη ναυτική βάση Γκουαντάναμο στην Κούβα. Οι δέκα απελαθέντες φέρονται να ανήκουν στο Τρεν δε Αράγουα, μια διεθνής ομάδα οργανωμένου εγκλήματος με καταγωγή από τη Βενεζουέλα που πρόσφατα χαρακτηρίστηκε ως τρομοκρατική οργάνωση από τις Ηνωμένες Πολιτείες. (''The Independent'')

**Πολιτική και εκλογές**
*Ανθρώπινα Δικαιώματα στις ΗΠΑ
*Διαδηλωτές συγκεντρώνονται σε πόλεις των Ηνωμένες Πολιτείες για να διαμαρτυρηθούν κατά των πολιτικών του προέδρου Τραμπ και της δεύτερης κυβέρνησή του, του Έλον Μασκ και του Σχεδίου 2025.(AP) 
**Ο Τραμπ υπογράφει εκτελεστικό διάταγμα με το οποίο απαγορεύεται στις διαφυλικές γυναίκες να μετέχουν σε γυναικεία αθλήματα.  (BBC News)
*Η Βουλή των Αντιπροσώπων των Φιλιππίνων τυπικά παραπέμπει σε δίκη την αντιπρόεδρο Σάρα Ντουτέρτε. Η Γερουσία των Φιλιππίνων πρόκειται τώρα να διεξάγει τη δίκη. (ABS-CBN News) (Bloomberg)

## 6 Φεβρουαρίου
**Πόλεμος και επιθέσεις**
*Σύγκρουση στο Κίβου
**Ο πρόεδρος του Μαλάουι Λαζάρους Τσακουέρα διατάσσει τα στρατεύματα του Μαλάουι να αποσυρθούν από τις ειρηνευτικές επιχειρήσεις στη Λαϊκή Δημοκρατία του Κονγκό καθώς η κρίση κλιμακώνεται. Τρεις στρατιώτες του Μαλάουι σκοτώθηκαν σε πρόσφατες μάχες στο Βόρειο Κίβου. (BBC News)
*Ρωσική εισβολή στην Ουκρανία
**Τρία άτομα σκοτώνονται σε ρωσική επίθεση με κατευθυνόμενη βόμβα που κατέστρεψε κτίριο κατοικιών στη Μιροπίλια της περιφέρειας Σούμι της Ουκρανίας, σύμφωνα με Ουκρανούς αξιωματούχους. (Reuters) 

**Καταστροφές και δυστυχήματα**
*Ένα Cessna 208B Grand Caravan που μετέφερε δέκα άτομα εξαφανίζεται σε πτήση από το Ουναλακλίτ της Αλάσκα προς το Νόουμ. Μια επιχείρηση έρευνας και διάσωσης βρίσκεται σε εξέλιξη. (KTUU-TV)

**Πολιτική και εκλογές**
*Ελληνική προεδρική εκλογή 2025
**Στον τρίτο γύρο της ψηφοφορίας, η Ελληνική Βουλή αποτυγχάνει να εκλέξει τον νέο Πρόεδρο της Δημοκρατίας. Ο τελικός γύρος θα διεξαχθεί στις 12 Φεβρουαρίου. (''To Vima'')

**Αθλητισμός**
*Η ΦΙΦΑ αποκλείει προσωρινά τη Δημοκρατία του Κονγκό και το Πακιστάν από τις επίσημες διεθνείς διοργανώσεις για παραβιάσεις του καταστατικού της, επικαλούμενη παρεμβάσεις τρίτων στην Ποδοσφαιρική Ομοσπονδία του Κονγκό και την αποτυχία της Ποδοσφαιρικής Ομοσπονδίας του Πακιστάν να εφαρμόσει συνταγματικές μεταρρυθμίσεις που εξασφαλίζουν τη διεξαγωγή δίκαιων εκλογών. (Reuters)

## 7 Φεβρουαρίου
**Πόλεμος και επιθέσεις**
*Πόλεμος στο Μάλι
**Είκοσι πέντε πολίτες σκοτώνονται έπειτα από ενέδρα ενόπλων του Ισλαμικού Κράτους εναντίον αυτοκινητοπομπής λεωφορείων στο Γκάο του Μάλι. (AP)

**Τέχνες και πολιτισμός**
*30ά Βραβεία Επιλογής Κριτικών
**Η αμερικανική ταινία *[[Anora]]* κερδίζει το βραβείο Ένωσης Κριτικών για την καλύτερη ταινία, ενώ ο Τζον Μ. Τσου κερδίζει το βραβείο σκηνοθεσίας για την μουσική ταινία *[[Wicked (ταινία του 2024)|Wicked]]*. (''Vanity Fair'')

**Καταστροφές και δυστυχήματα**
*Τα συντρίμμια του αεροσκάφους Cessna 208B Grand Caravan της Bering Air που εξαφανίστηκε ενώ πετούσε πάνω από το Norton Sound στην Αλάσκα των ΗΠΑ, χθες βρέθηκε τρακαρισμένο 34 χλμ από το Νόουμ της Αλάσκα χωρίς επιζώντες. (VOA) (ABC News Australia)

**Νόμος και έγκλημα**
*Ένας άνθρωπος σκοτώνεται καθώς λαμβάνει χώρα ένας τέταρτος πυροβολισμός στις Βρυξέλλες του Βελγίου, μέσα σε λίγες ημέρες. Η δολοφονία σχετίζεται με τους άλλους τρεις μη θανατηφόρους πυροβολισμούς. Ως αποτέλεσμα, οι έξι ξεχωριστές αστυνομικές ζώνες στις Βρυξέλλες θα αρχίσουν να εργάζονται υπό μία διοίκηση.(AP)
*Εβδομήντα εννέα χώρες μιλούν από κοινού σε δήλωση κατά των κυρώσεων  που επέβαλε ο πρόεδρος Τραμπ στους αξιωματούχους του Διεθνούς Ποινικού Δικαστηρίου.(NOS)
*Τρία άτομα, συμπεριλαμβανομένου του δράστη, σκοτώνονται και άλλα τρία τραυματίζονται από μαζικούς πυροβολισμούς σε οικογενειακή δολοφονία, όταν ένας αξιωματικός της στρατιωτικής αστυνομίας ανοίγει πυρ σε ένα σπίτι στην κοινότητα Πρέι Αμπούκ της Καμπότζης. (Khmer Times)

## 8 Φεβρουαρίου
**Καταστροφές και δυστυχήματα**
* Τουλάχιστον 41 άνθρωποι σκοτώνονται όταν ένα λεωφορείο συγκρούεται με ημιφορτηγό στην Εσκάρθεγα Καμπέτσε στο Μεξικό. (Noticieros Televisa) (Reuters)
*Σεισμός 7,6 Ρίχτερ πλήττει την Καραϊβική Θάλασσα νοτιοδυτικά των Νήσων Κέιμαν. (CNN)

**Διεθνείς σχέσεις**
*Η Εσθονία, η Λετονία και η Λιθουανία αποσυνδέονται από την IPS/UPS το δίκτυο σύγχρονης μεταφοράς IPS/UPS προκειμένου να συγχρονιστούν με το δίκτυο ηπειρωτικής Ευρώπης.(BBC News)
*Ο Εισαγγελέας του Διεθνούς Ποινικού Δικαστηρίου Καρίμ Αχμάντ Χαν γίνεται το πρώτο πρόσωπο στο οποίο επιβλήθηκαν οικονομικές και ταξιδιωτικές κυρώσεις από την κυβέρνηση των ΗΠΑ έπειτα από εκτελεστικό διάταγμα που υπέγραψε ο πρόεδρος της χώρας που είχε σκοπό να στοχοποιήσει το δικαστήριο για εγκλήματα πολέμου για έρευνες σε βάρος Αμερικανών πολιτών ή συμμάχων.(''The Times of Israel'')

**Πολιτική και εκλογές**
*Σχηματίζεται νέα κυβέρνηση στον Λίβανο, με νέο πρωθυπουργό τον πρώην πρόεδρο του Διεθνούς Δικαστηρίου Ναουάφ Σαλάμ, έπειτα από δύο χρόνια που η χώρα βρισκόταν υπό προσωρινή κυβέρνηση.(AP)

## 9 Φεβρουαρίου
**Πόλεμος και επιθέσεις**
*Σύγκρουση Ισραήλ-Χεζμπολάχ
**Έξι άνθρωποι σκοτώνονται και άλλοι δύο τραυματίζονται σε ισραηλινή αεροπορική επιδρομή κοντά στην Τζανάτα του Λιβάνου. (Al Jazeera)
*Πόλεμος στη Γάζα
**Σύμφωνα με τους όρους της κατάπαυσης του πυρός, οι Ισραηλινές Δυνάμεις Άμυνας αποσύρονται πλήρως από το διάδρομο Νετσαρίμ καθώς οι Παλαιστίνιοι επιστρέφουν στη Βόρεια Γάζα. (DW)
**Δύο γυναίκες σκοτώνονται από ισραηλινές δυνάμεις σε καταυλισμό προσφύγων στην Τουλκάρεμ στη Δυτική Όχθη. (Al Jazeera)

**Καταστροφές και δυστυχήματα**
*Εθνική blackout σημειώνεται στη Σρι Λάνκα. Ο υπουργός Ενέργειας Κουμάρα Τζαγιακόντι λέει ότι μια μαϊμού προκάλεσε τη μαζική διακοπή ρεύματος αφού «ήρθε σε επαφή» με έναν μετασχηματιστή του δικτύου σε έναν υποσταθμό κοντά στο Κολόμπο. (BBC News)

**Διεθνείς σχέσεις**
* Η Εσθονία, η Λετονία και η Λιθουανία εντάσσονται στη Συγχρονισμένη Περιοχή Ηπειρωτικής Ευρώπης, μία ημέρα μετά την αποσύνδεσή τους από το IPS/UPS. (BBC News)

**Πολιτική και εκλογές**
*Γενικές εκλογές στον Ισημερινό 2025
**Οι πολίτες του Ισημερινού ψηφίζουν για να εκλέξουν τον πρόεδρο και τα μέλη της Εθνοσυνέλευσης εν μέσω της κρίσης ασφαλείας της χώρας. Με περίπου 44% των λαϊκών ψήφων ο καθένας στην προεδρική κούρσα, ο εν ενεργεία Ντανιέλ Νομπόα και η διεκδικήτρια Λουίζα Γκονζάλες θα αναμετρηθούν σε επαναληπτική ψηφοφορία στις 13 Απριλίου. (Al Jazeera)(BBC News)
*βουλευτικές εκλογές στο Κοσσυφοπέδιο 2025
**Οι πολίτες του Κόσοβο ψηφίζουν για να εκλέξουν τα μέλη της Kuvendi.(BBC News)
*Γενικές εκλογές Λιχτενστάιν 2025
**Οι πολίτες του Λιχτενστάιν ψηφίζουν για να εκλέξουν τα μέλη του Landtag, με την Πατριωτική Ένωση να κερδίζει τις περισσότερες ψήφους και την αρχηγό της Μπριγκίτε Χάας να αναμένεται να γίνει η πρώτη γυναίκα επικεφαλής της κυβέρνησης.(SRF)

**Αθλητισμός**
*Σούπερ Μπολ LIX
**Στο αμερικανικό ποδόσφαιρο οι Philadelphia Eagles νίκησαν τους Kansas City Chiefs με 40-22 και κατέκτησαν το δεύτερο Σούπερ Μπολ, στερώντας έτσι από τους Chiefs το three-peat. (WCAU-TV)

## 10 Φεβρουαρίου
**Καταστροφές και δυστυχήματα**
*Ένα λεωφορείο ξεφεύγει από την πορεία του από γέφυρα και πέφτει σε χαράδρα στην Πόλη της Γουατεμάλας στη Γουατεμάλα, σκοτώνοντας 54 άτομα και τραυματίζοντας τουλάχιστον δέκα. Η κυβέρνηση κηρύσσει τριήμερο εθνικό πένθος. (CBS News)
*Ένα άτομο σκοτώνεται όταν ένα αεροσκάφος τύπου Learjet 35A βγαίνει από τον διάδρομο προσγείωσης και συγκρούεται με ένα αεροσκάφος Gulfstream G200 στο αεροδρόμιο του Σκότσντεϊλ στην Αριζόνα των ΗΠΑ. (''The Arizona Republic'') (ABC15 Arizona)

**Διεθνείς σχέσεις**
*Ο ηγέτης του Δημοκρατικού Κόμματος της αντιπολίτευσης Λι Τζάε-μιουνγκ καλεί σε ανανέωση των συνομιλιών διαλόγου με τη Βόρεια Κορέα και τονίζει την ανάγκη διατήρησης ισχυρής στρατιωτικής ετοιμότητας εν μέσω αυξημένων εντάσεων στην κορεατική χερσόνησο. (NK News)

**Νόμος και έγκλημα**
* Η αστυνομία στο Μπανγκλαντές συλλαμβάνει πάνω από 1.300 άτομα εν μέσω ταραχών και διαδηλώσεων υπέρ της Σέιχ Χασίνα. (DW)

**Πολιτική και εκλογές**
*Ρουμανικές προεδρικές εκλογές 2025
**Στη Ρουμανία ο πρόεδρος Κλάους Γιοχάνις ανακοινώνει την παραίτησή του. (DW)

## 11 Φεβρουαρίου
**Πόλεμος και επιθέσεις**
*Τουλάχιστον 27 στρατιώτες της Πούντλαντ και περισσότεροι από 70 μαχητές του ΙΚΙΛ σκοτώνονται ή τραυματίζονται σε μάχες γύρω από την περιοχή Τόγκα Τζάκελ στα βουνά Cal Miskaad στην Πούντλαντ της περιφέρειας Μπάρι στη Σομαλία. Πρόκειται για την πιο θανατηφόρα επίθεση από τότε που η Πούντλαντ ξεκίνησε επίθεση τον Δεκέμβριο του 2024 κατά του Ισλαμικού Κράτους στη Σομαλία που κρύβεται στα Όρη Γκόλις. (VOA) (Reuters) (Garowe Online)

**Νόμος και έγκλημα**
*H ιταλική αστυνομία συλλαμβάνει περίπου 150 άτομα σε όλη τη Σικελία στη μεγαλύτερη επιδρομή κατά της Μαφίας από το 1984.(''The Guardian'')

**Πολιτική και εκλογές**
*Πολιτική του Βανουάτου, Γενικές εκλογές στο Βανουάτου 2025
**Ο Τζόθαμ Νάπατ εκλέγεται πρωθυπουργός του Βανουάτου από το κοινοβούλιο. Ο Νάπατ, ο οποίος έλαβε 50 ψήφους, εξελέγη χωρίς αντίπαλο. (RNZ Pacific)

## 12 Φεβρουαρίου
**Πόλεμος και επιθέσεις**
*Ρωσο-Ουκρανικός πόλεμος 
**Ρωσικές δυνάμεις εξαπολύουν νυχτερινή επίθεση με βαλλιστικό πύραυλο στο Κίεβο της Ουκρανίας, με αποτέλεσμα να σκοτωθεί ένα άτομο και να τραυματιστούν άλλα τέσσερα. (Reuters)
**Έπειτα από μια τηλεφωνική συνομιλία μεταξύ των προέδρων της Ρωσίας και των ΗΠΑ Πούτιν και Τραμπ, ο τελευταίος δηλώνει ότι οι συνομιλίες για τον τερματισμό του πολέμου θα ξεκινήσουν αμέσως. (CNN) (Euronews)
*Ο Ύπατος Αρμοστής των Ηνωμένων Εθνών για τα Ανθρώπινα Δικαιώματα Φόλκερ Τιρκ αναφέρει ότι πάνω από 1.400 άνθρωποι σκοτώθηκαν πέρυσι κατά τη διάρκεια της βίαιης καταστολής στις διαδηλώσεις κατά της κυβέρνησης της πρώην πρωθυπουργού του Μπανγκλαντές Σεΐχ Χασίνα από τις στρατιωτικές δυνάμεις και την αστυνομία, με πάνω από το 78% των θυμάτων να είναι θύματα πυροβολισμού. (DW) 

**Καταστροφές και δυστυχήματα**
*Ο συνολικός αριθμός των θυμάτων από τη χθεσινή σύγκρουση μεταξύ ενός τρένου Intercity Express και ενός ημιφορτηγού στο Αμβούργο της Γερμανίας, αυξάνεται σε ένα νεκρό και 25 τραυματίες.(EuroWeekly)

**Νόμος και έγκλημα**
*Ένας άνδρας ρίχνει χειροβομβίδα σε μπαρ στην Γκρενόμπλ της Γαλλίας, τραυματίζοντας 15 άτομα, ορισμένα από τα οποία βρίσκονται σε κρίσιμη κατάσταση. (Times Now)

**Πολιτική και εκλογές**
*Ελληνικές προεδρικές εκλογές 2025
**Ο Κώστας Τασούλας εκλέγεται  Πρόεδρος της Ελληνικής Δημοκρατίας από το Κοινοβούλιο της Ελλάδας στον τέταρτο και τελικό γύρο των προεδρικών εκλογών. Τον Τασούλα ψήφισαν 160 βουλευτές (οι 156 του κυβερνώντος κόμματος ΝΔ και 4 ανεξάρτητοι βουλευτές). (''Ekathimerini'')
*Στη Ρουμανία ο πρόεδρος της Γερουσίας  Ιλίε Μπολόζαν γίνεται υπηρεσιακός πρόεδρος έπειτα από την παραίτηση του Κλάους Γιοχάνις στις 10 Φεβρουαρίου. (Reuters)

**Επιστήμη και τεχνολογία**
*Οι ερευνητές της ερευνητικής υποδομής KM3NeT δημοσίευσαν τα αποτελέσματά τους σχετικά με το νετρίνο που έχει την υψηλότερη ενέργειας που έχει ανιχνευθεί ποτέ. Η υποδομή, που βρίσκεται στον πυθμένα της Μεσογείου, κατέγραψε ένα γεγονός 30 φορές πιο ενεργητικό από τον προηγούμενο κάτοχο του ρεκόρ. (Nature), (AP)

## 13 Φεβρουαρίου
**Πόλεμος και επιθέσεις**
*Πόλεμος στη Γάζα
Η Χαμάς λέει ότι θα συνεχίσει την απελευθέρωση ομήρων σύμφωνα με τους όρους της συμφωνίας για κατάπαυση του πυρός και απελευθέρωσης ομήρων με το Ισραήλ. (CBS News)
*Τουλάχιστον 28 άτομα τραυματίζονται από επίθεση με εμβολισμό οχήματος κατά τη διάρκεια διαδήλωσης του συνδικάτου ver.di στο Μόναχο της Γερμανίας. Η αστυνομία συλλαμβάνει τον οδηγό του οχήματος, έναν 24χρονο άνδρα, επί τόπου ως ύποπτο για ισλαμική τρομοκρατία. (Sky News) (''New Arab'') (PBS)

**Καταστροφές και δυστυχήματα**
*Τέσσερις άνθρωποι σκοτώνονται και άλλοι τριάντα δύο τραυματίζονται από έκρηξη αερίου σε ένα πολυκατάστημα στην Ταϊτσούνγκ της Ταϊβάν. (Κεντρικό Πρακτορείο Ειδήσεων)

**Διεθνείς σχέσεις**
*Το υπουργείο Οικονομικών των Ηνωμένων Πολιτειών επιβάλλει κυρώσεις σε βάρος του ανώτατου εισαγγελέα του Διεθνούς Ποινικού Δικαστηρίου Καρίμ Αχμάντ Χαν για την απόφασή του να ερευνήσει τον πρωθυπουργό του Ισραήλ Μπενιαμίν Νετανιάχου και τον υπουργό Άμυνας Γιοάβ Γκαλάντ σχετικά με τις ενέργειές τους κατά τη διάρκεια του πολέμου στη Γάζα. (Υπουργείο Οικονομικών των ΗΠΑ)

## 14 Φεβρουαρίου
**Πόλεμος και επιθέσεις**
*Σύγκρουση στην Κίβου
**Δυνάμεις της 23Μ και στρατεύματα της Ρουάντα εισέρχονται στην πόλη Μπουκάβου, σύμφωνα με τοπικούς αξιωματούχους ασφαλείας και ανθρωπιστικής βοήθειας. Δεν υπάρχουν αναφορές για αντίσταση καθώς τα περισσότερα κονγκολέζικα στρατεύματα αποσύρονται. (Ψηφιακή Εφημερίδα)
**Ο πρόεδρος της Λαϊκής Δημοκρατίας του Κονγκό Φέλιξ Τσισεκέντι ακυρώνει τη συμμετοχή του σε επικείμενη σύνοδο κορυφής της Αφρικανικής Ένωσης για τον τερματισμό της σύγκρουσης λόγω της «κατάστασης επί τόπου». Ο Τσισεκέντι κατηγορεί τη Ρουάντα για εισβολή στη χώρα για να καταλάβει τις πλούσιες σε ορυκτά περιοχές του Κίβου. (RFI)
*Ρωσική εισβολή στην Ουκρανία
**Ένα μη επανδρωμένο αεροσκάφος πλήττει την περιορισμένη δομή που στεγάζει τον τόπο της καταστροφής του Τσερνομπίλ. Ο πρόεδρος της Ουκρανίας Βολοντίμιρ Ζελένσκι δηλώνει ότι ένα ρωσικό ντρόουν για μάχες προκάλεσε σημαντικές ζημιές στη δομή, αλλά δεν προκάλεσε αύξηση των εξωτερικών επιπέδων ακτινοβολίας. (CNN)

**Καταστροφές και δυστυχήματα**
*Δέκα άνθρωποι σκοτώνονται και άλλοι 19 τραυματίζονται σε σύγκρουση μεταξύ ενός αυτοκινήτου και ενός λεωφορείου που μετέφερε Ινδουιστές προσκυνητές που κατευθύνονται στο Κουμπ Μελά στην Πραγιαγκράτζ της πολιτείας Ουτάρ Πραντές της Ινδίας. (DW)
*Έκρηξη και πυρκαγιά σε κατάστημα στην επαρχία Ουντομξάι του Λάος σκοτώνει τέσσερα άτομα και τραυματίζει άλλα.(Radio Free Asia)

## 15 Φεβρουαρίου
**Πόλεμος και επιθέσεις**
*Σύγκρουση στο Κίβου
**Ο στρατός της Λ.Δ. Κονγκό αποσύρονται από το Μπουκάβου με κατεύθυνση νότια προς την επαρχία Ταγκανίκα. (AP)
*Πόλεμος στη Γάζα
**Η Χαμάς απελευθερώνει τρεις Ισραηλινούς ομήρους με αντάλλαγμα την απελευθέρωση 369 Παλαιστινίων φυλακισμένων από την ισραηλινή κυβέρνηση, οι περισσότεροι χωρίς ποινικές κατηγορίες ή καταδίκη, στο πλαίσιο του πρώτου σταδίου της εκεχειρίας του 2025. (Al Jazeera) (AP)
*Μια 37χρονη γυναίκα και το δίχρονο παιδί της πεθαίνουν από τα τραύματα που υπέστησαν σε επίθεση με εμβολισμό οχήματος στο Μόναχο της Γερμανίας, την Πέμπτη 13 Φεβρουαρίου.(''Stern'')
*Ένα 14χρονο αγόρι σκοτώνεται και άλλα πέντε άτομα τραυματίζονται σε μαζικό μαχαίρωμα στο Βίλαχ της Καρινθίας, στην Αυστρία.Συλλαμβάνεται ένας 23χρονος Σύρος υπήκοος.  (AP)

**Καταστροφές και δυστυχήματα**
*Από συνωστισμό πλήθους σκοτώνονται τουλάχιστον 16 άτομα και άλλα δέκα τραυματίζονται στο σιδηροδρομικό σταθμό του Νέου Δελχί στην Ινδία.(CNN)
*Τουλάχιστον 49 άνθρωποι σκοτώνονται και αρκετοί άλλοι τραυματίζονται όταν ένα χρυσωρυχείο καταρρέει στην Κενιεμπά του Μάλι. (AP) (Bloomberg)

**Νόμος και έγκλημα**
*Στο Βέλγιο ένας άνδρας σκοτώνεται από πυροβολισμούς στο σταθμό Κλεμανσό του μετρό στις Βρυξέλλες. Οι πυροβολισμοί συνδέονται με τον συνεχιζόμενο πόλεμο των ναρκωτικών στην πόλη από την αρχή του έτους, ο οποίος έχει ήδη σκοτώσει άλλο ένα άτομο και τραυματίσει άλλα τρία. (The Brussels Time)

**Πολιτική και εκλογές**
*Οι ηγέτες των κυβερνήσεων των κρατών μελών της Αφρικανικής Ένωσης εκλέγουν τον υπουργός Εξωτερικών του Τζιμπουτί Μαχαμούντ Αλί Γιουσούφ ως πρόεδρο του οργανισμού, διαδεχόμενος τον Μούσα Φακί από το Τσαντ. (AP) (Reuters)

## 16 Φεβρουαρίου
**Πόλεμος και επιθέσεις**
*Σύγκρουση στο Κίβου
**Τοπικοί αξιωματούχοι και κάτοικοι αναφέρουν ότι οι υποστηριζόμενες από τη Ρουάντα δυνάμεις του M23 κατέλαβαν το κέντρο του Μπουκάβου, της πρωτεύουσας του Νότιου Κίβου στην ανατολική Λαϊκή Δημοκρατία του Κονγκό.  (Al Jazeera)
**Η κυβέρνηση της Λαϊκής Δημοκρατίας του Κονγκό αναγνωρίζει την πτώση του Μπουκάβου από τους αντάρτες M23.(BBC News)
*Ρωσική εισβολή στην Ουκρανία
**Η Ρωσία εξαπολύει πλήγματα με μη επανδρωμένα αεροσκάφη σε όλη την Ουκρανία, τραυματίζοντας τουλάχιστον ένα άτομο και καταστρέφοντας έναν θερμοηλεκτρικό σταθμό στο Μυκολάιβ, αφήνοντας 46.000 ανθρώπους χωρίς θέρμανση. Η Ουκρανία λέει ότι κατέρριψε 95 από τα 143 μη επανδρωμένα αεροσκάφη, ενώ διέκοψε άλλα 46 με ηλεκτρονικά αντίμετρα. (Reuters)

**Τέχνες και πολιτισμός**
*78α Βραβεία Βρετανικής Ακαδημίας Κινηματογράφου
**Απονέμονται στο Λονδίνο τα βραβεία BAFTA. Οι ταινίες *[[The Brutalist]]* και *[[Conclave]]* κερδίζουν τα περισσότερα βραβεία, με 4 η καθεμιά, ενώ η τελευταία αποσπά και το BAFTA Καλύτερης Ταινίας. (''Los Angeles Times'')

## 17 Φεβρουαρίου
**Πόλεμος και επιθέσεις**
*Ο Μοχάμεντ Σαχίν, ανώτερος διοικητής της Χαμάς δολοφονείται σε ισραηλινή αεροπορική επιδρομή σε όχημα στη Σιδώνα του Λιβάνου. (Anadolu Ajansı)

**Καταστροφές και δυστυχήματα**
*Δέκα άνθρωποι σκοτώνονται και άλλοι οκτώ τραυματίζονται όταν καταρρέει τριώροφο κτίριο στο Κάιρο της Αιγύπτου. (Washington Post) (Φωνή της Αμερικής)
*Οκτώ ενήλικες και ένα παιδί σκοτώνονται σε πλημμύρες που προκαλούνται από έντονες βροχοπτώσεις στις ανατολικές Ηνωμένες Πολιτείες. (DW)
*Ένα λεωφορείο συντρίβεται και πέφτει 800 μ από γκρεμό στον Δήμο Γιοκάλα της Βολιβίας, σκοτώνοντας 31 άτομα και τραυματίζοντας άλλα δεκατέσσερα. (Reuters)

## 18 Φεβρουαρίου
*Πόλεμος στη Γάζα και Κρίση στη Μέση Ανατολή
**Η Χαμάς κατηγορεί το Ισραήλ ότι πραγματοποίησε τουλάχιστον 266 επιθέσεις στη Λωρίδα της Γάζας από τη συμφωνηθείσα κατάπαυση του πυρός στις 19 Ιανουαρίου, σκοτώνοντας τουλάχιστον 132 Παλαιστίνιους και τραυματίζοντας άλλους 900. (Newsweek)
*Ισραηλινή εισβολή στο Λίβανο 
**Το Ισραήλ αποσύρει μερικώς τα στρατεύματά του από τον Λίβανο καθώς λήγει η προθεσμία για την αποχώρησή τους. (Reuters) 
*Εμφύλιος πόλεμος του Σουδάν
**Μαχητές των Δυνάμεων Ταχείας Υποστήριξης σκοτώνουν τουλάχιστον 433 άτομα στα χωριά Αλ Κανταρίς και Αλ Χουάτ, στην πολιτεία Λευκού Νείλου του Σουδάν.(Reuters)

**Διεθνείς σχέσεις**
*Ρωσική εισβολή στην Ουκρανία
**Οι Ηνωμένες Πολιτείες και η Ρωσία αρχίζουν συνομιλίες στη Σαουδική Αραβία για τον πόλεμο στην Ουκρανία χωρίς τη συμμετοχή της Ευρωπαϊκής Ένωσης ή της ουκρανικής κυβέρνησης. (BBC News)
**Οι αντιπροσωπείες συμφωνούν να ξεκινήσουν τη διαπραγματευτική διαδικασία για τον τερματισμό του πολέμου, να δημιουργήσουν ομάδες υψηλού επιπέδου και να ομαλοποιήσουν τις διπλωματικές και οικονομικές σχέσεις μεταξύ των δύο χωρών. (AP)

**Τέχνες και πολιτισμός**
*Μια κοινή αιγυπτιακή και βρετανική αρχαιολογική αποστολή ανακοινώνει την ανακάλυψη του τάφου του βασιλιά Τούθμωση Β΄, του πρώτου βασιλικού αιγυπτιακού τάφου που ανακαλύφθηκε μετά την ανακάλυψη του τάφου του βασιλιά Τουταγχαμών το 1922. (CBS News)

**Νόμος και έγκλημα**
*Πάνω από 124 άνθρωποι έχουν σκοτωθεί τις τελευταίες έξι εβδομάδες από την κατανάλωση λαθραίου αλκοόλ, ενώ δεκάδες εξακολουθούν να νοσηλεύονται σε νοσοκομεία. Είκοσι οκτώ άτομα έχουν συλληφθεί σε σχέση με την παραγωγή και τη διανομή του αλκοόλ. (''Haarlems Dagblad'')(CBS News)

## 19 Φεβρουαρίου
**Πόλεμος και επιθέσεις**
*Σύγκρουση στο Κίβου
*Έπειτα από συνάντηση μεταξύ του προέδρου του Τσαντ Μαχαμάτ Ντεμπί και ενός διπλωματικού απεσταλμένου του Κονγκολέζου πρόεδρου Φέλιξ Τσισεκέντι, η Λαϊκή Δημοκρατία του Κονγκό ζητά επίσημα στρατιωτική υποστήριξη από το Τσαντ στη συνεχιζόμενη σύγκρουσή του εναντίον του Κινήματος ανταρτών Μ23. (Anadolou Agency)

**Διεθνείς σχέσεις**
*Η Ρουάντα αναστέλλει ένα σύμφωνο ανθρωπιστικής βοήθειας με το Βέλγιο έπειτα από τις επικριτικές δηλώσεις του Βέλγου υπουργού Εξωτερικών Μαξίμ Πρεβό κατά της στρατιωτικής υποστήριξης της Ρουάντας προς το επαναστατικό κίνημα Μ23 στο Κίβου στη Λαϊκή Δημοκρατία του Κονγκό.(Euro Weekly News)

**Νόμος και έγκλημα**
* Απαγγέλλονται επίσημα κατηγορίες σε βάρος του πρώην προέδρου της Βραζιλίας Ζαΐρ Μπολσονάρου επειδή ηγήθηκε της συνωμοσίας για πραξικόπημα το 2022. (Reuters)

## 20 Φεβρουαρίου
**Πόλεμος και επιθέσεις**
*Εμφύλιος πόλεμος στη Σομαλία (2009-σήμερα)
**Η Αλ-Σαμπάαμπ εξαπολύει συντονισμένη επίθεση σε τέσσερις στρατιωτικές βάσεις της Σομαλίας στη Μεσαία Σαμπέλε, σκοτώνοντας και τραυματίζοντας δεκάδες στρατιώτες του Σομαλικού Εθνικού Στρατού. Οι Σομαλικές αρχές δήλωσαν ότι απέκρουσαν την επίθεση, σκοτώνοντας τουλάχιστον 130 μαχητές. (Mepa News) (Garowe Online)
*Σύγκρουση στο Κίβου
**Τουλάχιστον 22 άνθρωποι σκοτώνονται όταν ανατρέπεται βάρκα που μεταφέρει ανθρώπους που προσπαθούν να διαφύγουν από το υποστηριζόμενο από τη Ρουάντα Κίνημα 23ης Μαρτίου στη Λαϊκή Δημοκρατία του Κονγκό μέσω της Λίμνης Έδουάρδου προς την Ουγκάντα. Βρίσκονται οκτώ επιζώντες από την τοπική κοινωνία των πολιτών. (AP)

**Νόμος και έγκλημα**
*Δύο γυναίκες σκοτώνονται σε επίθεση με μαχαίρι σε εμπορικό κέντρο στο Χράντετς Κράλοβε της Τσεχίας. Ένα 16χρονο αγόρι συλλαμβάνεται. (AP)

**Διεθνείς σχέσεις**
*Ο γαλλικός στρατός παραδίδει τον έλεγχο της τελευταίας στρατιωτικής βάσης στην Ακτή Ελεφαντοστού προς το στρατό της αφρικανικής χώρας. Ο Γάλλος υπουργός Ενόπλων Δυνάμεων Σεμπαστιέν Λεκορνί δηλώνει ότι 80 Γάλλοι στρατιωτικοί θα παραμείνουν στη χώρα για να συμβουλεύσουν και να εκπαιδεύσουν τον στρατό της Ακτή Ελεφαντοστού. (AP)

## 21 Φεβρουαρίου

**Καταστροφές και δυστυχήματα**
*Τουλάχιστον 6 άτομα σκοτώνονται και άλλα 79 τραυματίζονται έπειτα από την κατάρρευση στέγης σε εμπορικό κέντρο στο Τρουχίγιο τπυ Περού. (''Metro'')
*Δώδεκα άνθρωποι σκοτώνονται και άλλοι είκοσι ένας τραυματίζονται σε δυστύχημα λεωφορείου στο Σάο Πάολο, Βραζιλία. (TRT World)

**Υγεία και περιβάλλον**
*Το Νότιο Σουδάν διατάσσει το κλείσιμο όλων των σχολείων της χώρας για δύο εβδομάδες λόγω καύσωνα, με θερμοκρασίες που αναμένεται να φτάσουν τους 42 βαθμούς Κελσίου. (DW)

**Διεθνείς σχέσεις**
*Η Κιργιζία και το Τατζικιστάν υπογράφουν συμφωνία για την οριοθέτηση των εθνικών συνόρων τους, επιλύοντας μια δεκαετή συνοριακή διαμάχη που είχε προκαλέσει συγκρούσεις μεταξύ διαφορετικών εθνοτικών ομάδων, στις οποίες είχαν σκοτωθεί πάνω από εκατό άνθρωποι. (Trend News Agency) (Reuters)

## 22 Φεβρουαρίου
**Πόλεμος και επιθέσεις**
* Ένας 69χρονος Πορτογάλος σκοτώνεται και άλλα επτά άτομα τραυματίζονται σε μαζική επίθεση με μαχαίρι από 37χρονο Αλγερινό σε αγορά της Μυλούζ της Γαλλίας. Το μαχαίρωμα αντιμετωπίζεται ως ύποπτη ισλαμική τρομοκρατική επίθεση. (AP) (CNN)

**Τέχνες και πολιτισμός**
*75ο Διεθνές Φεστιβάλ Κινηματογράφου Βερολίνου
**Η νορβηγική δραματική ταινία *[[Όνειρα (Sex Love)]]*' κερδίζει τη Χρυσή Άρκτο στο Διεθνές Φεστιβάλ Κινηματογράφου Βερολίνου του 2025, ενώ η Τίλντα Σουίντον βραβεύεται με την Τιμητική Χρυσή Άρκτο για την εμβέλειά της και την κληρονομιά. (DW) (Berlinale)

**Καταστροφές και δυστυχήματα**
*Ο αριθμός των νεκρών μετά την δομική κατάρρευση της μεταλλικής στέγης του Ρεάλ Πλάσα Τρουχίγιο στο Τρουχίλγιο τπυ Περού, αυξάνεται σε οκτώ. Η κυβέρνηση του διαμερίσματος Λα Λιμπερτάδ ανακοινώνει περίοδο πένθους από τις 22-23 Φεβρουαρίου.(''La Republica'')

**Νόμος και έγκλημα**
*Δύο άνθρωποι, συμπεριλαμβανομένου ενός αστυνομικού, σκοτώνονται και άλλοι επτά άνθρωποι τραυματίζονται σε μαζικούς πυροβολισμούς στο νοσοκομείο UPMC Memorial στο Γουέστ Μάνστεστερ Τάουνσιπ της κομητείας Γιορκ της Πενσιλβάνια στις ΗΠΑ. (''York Daily Record'')(Fox News)

**Πολιτική και εκλογές**
*Το Βατικανό εκδίδει ανακοίνωση με την οποία ενημερώνει για την επιδείνωση της κατάστασης της υγείας του Πάπα Φραγκίσκου έπειτα από περισσότερο από μία εβδομάδα νοσηλείας στο νοσοκομείο λόγω αναπνευστικών προβλημάτων. Αξιωματούχοι του Βατικανού αναφέρουν ότι ο Πάπας Φραγκίσκος βρίσκεται πλέον σε κρίσιμη κατάσταση και ότι η πρόγνωση "παραμένει επιφυλακτική". (Reuters)

## 23 Φεβρουαρίου
**Πόλεμος και επιθέσεις**
*Ισραηλινοπαλαιστινιακή σύγκρουση
**Οι Ισραηλινές Δυνάμεις Άμυνας αναπτύσσουν τανκς στη Δυτική Όχθη για πρώτη φορά από το 2002, δηλώνοντας ότι οι 40.000 Παλαιστίνιοι που εγκατέλειψαν τους καταυλισμούς προσφύγων στην περιοχή δεν μπορούν να επιστρέψουν. (AP) (PBS)
*Το Πανεπιστήμιο του Νιούκασλ δημοσιεύει τα τελικά ευρήματα της οκταετούς προσπάθειάς του να καταγράψει και να χαρτογραφήσει όλες τις μεγάλες σφαγές ιθαγενών Αυστραλών κατά τη διάρκεια του αποικισμού της Αυστραλίας, διαπιστώνοντας ότι σκοτώθηκαν τουλάχιστον 10.000. (''The Guardian'')

**Τέχνες και πολιτισμός**
*31α Βραβεία Σωματείου Ηθοποιών 
**Στα ετήσια Βραβεία Σωματείου Ηθοποιών ο Τιμοθέ Σαλαμέ κερδίζει το βραβείο καλύτερης ανδρικής ερμηνείας για το ρόλο του Μπομπ Ντίλαν στην ταινία *A Complete Unknown*, ενώ η Ντέμι Μουρ κερδίζει το βραβείο καλύτερης γυναικείας ερμηνείας για τον ρόλο της στην ταινία "The Substance". Η ταινία πολιτικό θρίλερ "Conclave" κερδίζει το βραβείο καλύτερης ερμηνείας Ensemble σε κινηματογραφική ταινία. (NPR)

**Υγεία και περιβάλλον**
*Σουδανοί αξιωματούχοι αναφέρουν ότι 58 άνθρωποι έχουν σκοτωθεί και 1.293 άνθρωποι έχουν πληγεί από επιδημία χολέρας στο Κόστι, στην πολιτεία του Λευκού Νείλου. (AP)

**Διεθνείς σχέσεις**
*Ο πρόεδρος της Ουκρανίας Βολοντίμιρ Ζελένσκι δηλώνει ότι είναι «έτοιμος» να παραιτηθεί από την προεδρία με αντάλλαγμα την ένταξη στο ΝΑΤΟ ως μέρος μιας πιθανής ειρηνευτικής συμφωνίας. (CNN) (AP)

**Πολιτική και εκλογές**
*Γερμανικές ομοσπονδιακές εκλογές 2025 
**Οι Γερμανοί ψηφίζουν για την εκλογή της Bundestag. Η αντιπολιτευόμενη CDU/CSU κερδίζει πλειοψηφία, με 28,5% των ψήφων και 208 έδρες. Το κυβερνών Σοσιαλδημοκρατικό Κόμμα τερματίζει στην τρίτη θέση με 16,4% και 120 έδρες, ενώ η ακροδεξιά Εναλλακτική για τη Γερμανία τερματίζει στη δεύτερη θέση με 20,8% και 152 έδρες. (CNN) (DW)
*Διαδηλώσεις πραγματοποιούνται σε όλη την Ευρώπη και τον Καναδά με αφορμή τη συμπλήρωση 3 ετών από τη ρωσική εισβολή στην Ουκρανία. (''Kyiv Independent'')

## 24 Φεβρουαρίου
**Διεθνείς σχέσεις**
*18 χώρες, μεταξύ των οποίων οι Ηνωμένες Πολιτείες, η Ρωσία, η Λευκορωσία και η Βόρεια Κορέα ψηφίζουν κατά του ψηφίσματος της Γενικής Συνέλευσης των Ηνωμένων Εθνών  που καταδικάζει τη ρωσική εισβολή στην Ουκρανία. Το ψήφισμα υιοθετείται επιτυχώς με 93 ψήφους υπέρ. (CNN)

**Επιστήμη και τεχνολογία**
*Η NASA ανακοινώνει επίσημα ότι ο αστεροειδής 2024 YR4 δεν αποτελεί πλέον "σημαντική απειλή" για τη Γη το 2032 και μετά, καθώς οι πιθανότητες πρόσκρουσης μειώνονται σε 1 προς 59.000 (0,0017%). Αυτό σημαίνει ότι μια αποστολή πλανητικής άμυνας για την αναχαίτιση και εκτροπή του αντικειμένου το 2028 κατά τη διάρκεια μιας κοντινής πτήσης από τη Γη δεν είναι πλέον απαραίτητη. (NASA) (Ars Technica)

## 25 Φεβρουαρίου
**Πόλεμος και επιθέσεις**
*Συριακός εμφύλιος πόλεμος, Ισραηλινή εισβολή στη Συρία
**Η Ισραηλινή Πολεμική Αεροπορία πλήττει στόχους σε όλη τη Νότια Συρία καθώς το Ισραήλ αρχίζει μια στρατιωτική επιχείρηση για την «αποστρατιωτικοποίηση» των νότιων συριακών διοικητικών διαμερισμάτων Νταράα, Σουβάιντα και Κουνέιτρα. Τα συριακά κρατικά μέσα ενημέρωσης αναφέρουν αεροπορικές επιδρομές κοντά στη Δαμασκό. Τουλάχιστον δύο άνθρωποι φέρονται να σκοτώθηκαν.(ABC News) (''The Times of India'')
*Η κυβέρνηση της Σενεγάλης και το Κίνημα Δημοκρατικών Δυνάμεων της Καζαμάνς καταλήγουν σε συμφωνία για τον τερματισμό της 40ετούς σύγκρουσής τους σε συνομιλίες με τη μεσολάβηση του προέδρου της Γουινέας-Μπισάου Ουμάρο Σισόκο Εμπαλό. (''The Defense Post'')

**Καταστροφές και δυστυχήματα**
* Μια πανεθνική διακοπή ρεύματος συμβαίνει στη Χιλή, επηρεάζοντας το μεγαλύτερο μέρος του πληθυσμού της χώρας και προκαλώντας την προσωρινή παύση πολλών σημαντικών βιομηχανιών.(Reuters) 
* Τουλάχιστον δώδεκα άνθρωποι σκοτώνονται από επιδημία μελιοείδωσης που προκαλείται από στάσιμα νερά από συνεχείς πλημμύρες στο Κουίνσλαντ της Αυστραλίας.(7News)
*Ένα αεροπλάνο του Σουδανικού στρατού συντρίβεται λίγο μετά την απογείωσή του από την αεροπορική βάση Γουάντι Σέιντνα στα περίχωρα της πρωτεύουσας Χαρτούμ, με αποτέλεσμα να σκοτωθούν τουλάχιστον 46 άνθρωποι και να τραυματιστούν αρκετοί άλλοι. (''BBC NEWS'')
*Τέσσερις εργάτες σκοτώνονται και άλλοι έξι τραυματίζονται όταν ένας υπό κατασκευή υπερυψωμένος αυτοκινητόδρομος καταρρέει στο Τσεονάν, στην επαρχία Νότια Τσουντσιόνγκ της Νότιας Κορέας. (AP)

**Διεθνείς σχέσεις**
*Η κυβέρνηση του Ηνωμένου Βασιλείου αναστέλλει την οικονομική βοήθεια και επιβάλλει οικονομικές κυρώσεις σε αρκετούς υψηλόβαθμους αξιωματούχους της Ρουάντα λόγω της στρατιωτικής υποστήριξης της χώρας στους αντάρτες του Μ23 στη Λαϊκή Δημοκρατία του Κονγκό. (Reuters)

## 26 Φεβρουαρίου
**Επιχειρήσεις και οικονομία**
*O Αμερικανός πρόεδρος Ντόναλντ Τραμπ ανακοινώνει επικείμενους δασμούς 25% στην Ευρωπαϊκή Ένωση, οι οποίοι, όπως δηλώνει, θα εφαρμοστούν γενικά σε τομείς όπως η αυτοκινητοβιομηχανία. (The Guardian)

**Καταστροφές και δυστυχήματα**
*Ο αριθμός των νεκρών από τη συντριβή ενός αεροσκάφους της Σουδανικής Πολεμικής Αεροπορίας τύπουAntonov κοντά στην αεροπορική βάση Γουάντι Σέιντνα στο Χαρτούμ του Σουδάν αυξάνεται σε 46. (BBC News)
* Δεκαοκτώ άνθρωποι σκοτώνονται και άλλοι 31 τραυματίζονται όταν λεωφορείο ανατρέπεται στην επαρχία Πρατσινμπούρι της Ταϊλάνδης. (CTV News)

**Νόμος και έγκλημα**
*Ρουμανικές προεδρικές εκλογές 2025
**Ο Καλίν Γκεοργκέσκου, ο οποίος έλαβε τις περισσότερες ψήφους στις ακυρωμένες προεδρικές εκλογές του 2024, συλλαμβάνεται από την αστυνομία και οδηγείται για ανάκριση από τη γενική εισαγγελία με την κατηγορία της ψευδούς δήλωσης σχετικά με τις πηγές χρηματοδότησης, της παράνομη κατοχής όπλων και της συγκρότησης οργάνωσης που είναι «φασιστική, ρατσιστική ή ξενοφοβική».(AP)

**Πολιτική και εκλογές**
*Γενικές εκλογές στην Ανγκουίλα 2025
**Το αντιπολιτευόμενο Ενιαίο Μέτωπο της Ανγκουίλας (AUF) κερδίζει την πλειοψηφία στη Βουλή των Αντιπροσώπων. Η αρχηγός του AUF Κόρα Ρίτσαρντσον-Χοτζ γίνεται η πρώτη γυναίκα πρωθυπουργός της Ανγκουίλας. (''Jamaica Observer'')

## 27 Φεβρουαρίου
**Πόλεμος και επιθέσεις**
*Σύγκρουση στο Κίβου
**Από επίθεση με χειροβομβίδα σε συγκέντρωση του M23 στο Μπουκάβου της Λαϊκής Δημοκρατίας του Κονγκό, όπου γιορτάζεται η πρόσφατη νίκη τους επί των κυβερνητικών δυνάμεων στην πόλη, σκοτώνονται τουλάχιστον έντεκα άτομα και τραυματίζονται άλλα 65.(Reuters)
*Πόλεμος της Γάζας
**Στο πλαίσιο του πρώτου σταδίου της συμφωνίας κατάπαυσης του πυρός, η Χαμάς απελευθερώνει τις σορούς τεσσάρων Ισραηλινών ομήρων με αντάλλαγμα την απελευθέρωση 617 Παλαιστινίων κρατουμένων από την ισραηλινή κυβέρνηση. Η δεύτερη φάση της κατάπαυσης του πυρός δεν αποτέλεσε αντικείμενο διαπραγμάτευσης. (DW)
*Κουρδοτουρκική σύγκρουση
**Ο φυλακισμένος ηγέτης των Κούρδων και ιδρυτής του Εργατικού Κόμματος του Κουρδιστάν (PKK) Αμπντουλάχ Οτσαλάν ζητά τον τερματισμό της σύγκρουσης με την Τουρκία και ζητά από την ομάδα να αφοπλιστεί και να διαλυθεί, εν μέσω ειρηνευτικών προσπαθειών μεταξύ της τουρκικής κυβέρνησης και του PKK υπό την ηγεσία του φιλοκουρδικού Κόμματος Ισότητας και Δημοκρατίας των Λαών. (''Rudaw'') (''Reuters'') (''DW'')

**Καταστροφές και δυστυχήματα**
*Πυρκαγιά σε τριώροφο κτίριο κατοικιών στην Κεζόν Σίτι των Φιλιππίνων σκοτώνει οκτώ άτομα και τραυματίζει άλλο ένα. (AP)

**Πολιτική και εκλογές**
*Αυστριακές βουλευτικές εκλογές 2024
**Το Σοσιαλδημοκρατικό Κόμμα, το Αυστριακό Λαϊκό Κόμμα και το κόμμα NEOS στην Αυστρία συμφωνούν να σχηματίσουν κυβέρνηση συνασπισμού, αφήνοντας εκτός το ακροδεξιό Κόμμα Ελευθερίας, το οποίο κέρδισε τις περισσότερες έδρες στο Εθνικό Συμβούλιο στις βουλευτικές εκλογές του 2024. Η συμφωνία συνασπισμού τερματίζει τη μεγαλύτερη περίοδο χωρίς κυβέρνηση στην Αυστρία από τον Β΄ Παγκόσμιο Πόλεμο. (DW) (Euractiv)

## 28 Φεβρουαρίου
**Πόλεμος και επιθέσεις**
*Πέντε άνθρωποι, μεταξύ των οποίων ο Χαμίντ Ουλ Χακ Χακκανί, επικεφαλής μιας παράταξης του κόμματος Τζαμιάτ Ουλεμάι-ι Ισλάμ (Σ) και γιος του Σαμί-ουλ-Χακ, σκοτώνονται και άλλοι είκοσι τραυματίζονται σε βομβιστική επίθεση αυτοκτονίας μέσα σε τζαμί στην Κάιμπερ Παχτούνχκουα του Πακιστάν. (''The Indian Express'')

**Καταστροφές και δυστυχήματα**
*Τρεις άνθρωποι σκοτώνονται από τροπικό κυκλώνα με το όνομα Γκαράνς, ο οποίος ενσκήπτει στη Ρεϋνιόν στον Ινδικό Ωκεανό. (AP)
*Τουλάχιστον 60 θάνατοι και σχεδόν 1.100 συμπτωματικά κρούσματα αναφέρονται ως αποτέλεσμα επιδημίας ασθένειας άγνωστης αιτιολογίας στην επαρχία Ισημερινού στη Λαϊκή Δημοκρατία του Κονγκό. (CBS News)

**Διεθνείς σχέσεις**
*Ο Αμερικανός πρόεδρος Ντόναλντ Τραμπ, ο αντιπρόεδρος Τζ. Ντ. Βανς και ο Ουκρανός πρόεδρος Βολοντίμιρ Ζελένσκι τερματίζουν πρόωρα τις συνομιλίες τους, αφού η συνάντησή τους στον Λευκό Οίκο εξελίσσεται σε «θερμή» ανταλλαγή απόψεων. Ο Τραμπ δηλώνει στη συνέχεια ότι η Ουκρανία «δεν ενδιαφέρεται για την ειρήνη» και δεν σέβεται τις Ηνωμένες Πολιτείες. (''Time'') (AP)

**Πολιτική και εκλογές**
* Ιστορικά συλλαλητήρια σε Ελλάδα και εξωτερικό το 2025 για τα Τέμπη
**Οι Έλληνες οργανώνουν 24ωρη πανελλαδική γενική απεργία στη δεύτερη επέτειο του σιδηροδρομικού δυστυχήματος στα Τέμπη, της πιο θανατηφόρας σιδηροδρομικής καταστροφής στην Ελλάδα. (Reuters)
**Εκατομμύρια πολιτών διαδηλώνουν σε περισσότερες από 262 πόλεις και χωριά στην Ελλάδα και στο εξωτερικό, με συνθήματα για την δικαιοσύνη και κατά της συγκάλυψης.  (in.gr)
**Δημοσιογράφοι αναφέρουν ότι οι συγκεντρώσεις ανά την επικράτεια ήταν οι μαζικότερες και μεγαλύτερες από την μεταπολίτευση ή και στην ιστορία. Για το συλλαλητήριο της Αθήνας οι υψηλότερες εκτιμήσεις κάνουν λόγο για 1 εκατομμύριο διαδηλωτές. (alfavita.gr)

02